**Gañemos** (**Ganemos** nos territorios monolingües en castelán) é a denominación inspirada na catalá Guanyem dada a unha serie de plataformas cidadás creadas en toda España, independentes entre si e nacidas co obxectivo de presentarse ás eleccións municipais de 2015. Están inspiradas na plataforma Guanyem Barcelona, que foi presentada a finais de xuño de 2014.

Guanyem Barcelona
-----------------

Guanyem Barcelona foi unha iniciativa cidadá, non pechada, que sumou as forzas de organizacións políticas xa existentes coma ICV, as CUP, Podemos, Procès Constituent ou o Partido X, ademais de movementos sociais e outros colectivos. Está sendo promovida por Ada Colau despois de que esta deixara o posto de voceira da Plataforma de Afectados polas Hipotecas. Tiña como obxectivo presentarse á alcaldía de Barcelona nas eleccións municipais de España de 2015.

Máis de 2 000 persoas asistiron ao lanzamento da iniciativa na reunión pública Collaso i Gil no Barrio do Raval de Barcelona o 26 de xuño de 2014. A plataforma fixou o obxectivo de recoller 30 000 sinaturas de apoio ao seu manifesto inicial para setembro de 2014. Finalmente conseguiron o límite de sinaturas en agosto de 2014. Entre os voceiros de Guanyem de Barcelona atopábanse a ex-activista anti-desaloxos Ada Colau, Jaume Asans, Gerardo Pisarello, Gala Pin e Joan Subirats. 

A nova coalición non se puido presentar coa marca Guanyem ás eleccións municipais porque uns días antes, Luis Salom, un asesor do PP no concello de Valencia, rexistrara as marcas "Guanyem Barcelona" e "Guanyem Valencia". Igualmente, a denominación de "Guanyem" tamén se rexistrara en tódolos idiomas o 26 de agosto de 2014 por un particular, Julián de Fabián López, concelleiro de Santa Maria de Palautordera (Barcelona) e candidato número un da plataforma Hartos.org. Ada Colau e a plataforma presentaron unha denuncia pola usurpación da marca.

O 10 de febreiro de 2015, presentouse publicamente o acordo definitivo de confluencia entre os partidos Iniciativa per Catalunya Verds, Esquerra Unida i Alternativa, Equo, Procés Constituent e Podemos, baixo a nova denominación Barcelona en Comú.​

### Programa

As súas axendas políticas, que están sendo desenvoltas de forma colectiva, incluíndo a defensa da xustiza e os dereitos da comunidade, a promoción dos orzamentos participativos e a planificación e a introdución de mecanismos para facer fronte á corrupción.

Outros Ganemos
--------------

Desde o seu lanzamento incrementáronse iniciativas similares noutras cidades españolas co prefixo Ganemos ou Guanyem, xa que Guanyem Barcelona cedeu a súa marca sempre que se cumpran os requisitos de ter un perfil cidadán, que non estean controladas por partidos políticos e que leven a cabo un proceso democratizador. Porén, Guanyem Barcelona aclarou que non avalará esas candidaturas.

O caso Pujol
------------

O 2 de setembro de 2014, Guanyem Barcelona xunto a Podemos, iniciou unha querela contra a familia do expresidente catalán Jordi Pujol i Soley, despois de que admitise a fraude fiscal. Esa querela provocou a imputación do seu fillo Oleguer Pujol e o rexistro da súa casa.

Notas
-----

1. ↑  Colectivos sociales se inspiran en Ada Colau y preparan candidaturas en otras ciudades Arquivado 28 de outubro de 2014 en Wayback Machine. El boletin.com, 26/7/2014
2. ↑  Ganemos "apuesta fuerte" por "tomar" Madrid a la espera de unir a Podemos, El País, 4/11/2014
3. ↑  ¿Qué es Ganemos?, eldiario.es, 24/9/2014
4. ↑  Moreno Mendieta, Miguel (24-05-2015). "¿Cómo se llama la lista de Podemos en mi ciudad?". *cincodias.elpais.com*. Consultado o 19-12-2018.
5. ↑  "Guanyem Barcelona denunciará a un asesor del PP por solicitar el registro de la marca". *cronicaglobal.elespanol.com*. 05-09-2014. Consultado o 15-12-2018.
6. ↑  Terrassa, Rodrigo (21-03-2015). "Guanyem cambia de nombre en Valencia porque la marca la registró un asesor municipal del PP". *www.elmundo.es*. Consultado o 15-12-2018.
7. ↑  "Guanyem se llama ahora Barcelona en Comú". *estrelladigital.es*. 10-02-15. Consultado o 15-12-2018.
8. ↑  "Guanyem Barcelona denuncia usurpación de su nombre con la complicidad de Interior". *revistarambla.com*. 17-12-2014. Consultado o 15-12-2018.
9. ↑  Blanchar, Clara (20-02-2015). "Colau aspira a quitar la alcaldía a CiU impulsada por la división del voto". *elpais.com*. Consultado o 15-12-2018.
10. ↑  O'Sullivan, Feargus (27 de agosto de 2014). "Barcelona Organizes Against 'Binge Tourism'—and Eyes a Street Protester for Mayor". *City Lab*. Consultado o 11 de outubro de 2014.
11. ↑  "El fenómeno 'Ganemos' se expande fomentando alianzas entre el 15-M y la izquierda". *20minutos.es*. 17-08-2014. Consultado o 15-12-2018.
12. ↑
13. ↑  "Guanyem Barcelona se extiende a Madrid, Málaga, Las Palmas… y decenas de ciudadaes y pueblos de todo el Estado español". *www.kaosenlared.net/*. 7 de agosto de 2014. Consultado o 11 de outubro de 2014.
14. ↑  "Guanyem cederá su marca a plataformas ciudadanas afines que se presenten a las municipales". *lavanguardia.com*. 31-07-2014. Consultado o 15-12-2018.
15. ↑  Delàs, Marià de (16-09-2014). ""Guanyem no avalará a partidos que se hunden disfrazados con la marca Ganemos"". *publico.es*. Consultado o 15-12-2018.
16. ↑  VV.AA. (23-10-2014). "Oleguer Pujol sale en libertad con cargos tras negarse a declarar". *elpais.com*. Consultado o 15-12-2018.

Véxase tamén
------------

### Ligazóns externas

* Guanyembarcelona.cat Arquivado 07 de novembro de 2014 en Wayback Machine.
* Ganemos Madrid
* ¿Qué es Ganemos?, eldiario.es, 24/9/2014